Úrad vlády SR						 Na rokovanie vlády SR
Sekcia hospodárskej politiky					 dňa 8.10.2003
									 k číslu: 9142/2003
									 k bodu: 14

S t a n o v i s k o

k Návrhu na zrušenie úlohy z Plánu práce vlády SR na rok 2003 „Návrh záručného mechanizmu Slovenskej záručnej a rozvojovej banky v nadväznosti na čerpanie prostriedkov zo štrukturálnych fondov Európskej únie a programu SAPARD

					 	I.
	Návrh predkladá minister pôdohospodárstva z vlastnej iniciatívy.

	Ministerstvo pôdohospodárstva SR v spolupráci s Agentúrou SAPARD a SZRB pripravilo Návrh záručného a úverového mechanizmu SZRB, a.s., na podporu realizácie projektov opatrenia č. 1 „Investície do poľnohospodárskych podnikov“. 
	Po prerokovaní návrhu so zástupcami EK títo k nemu vyjadrili predbežný nesúhlas, keďže navrhnutá schéma podpory nebola konštruovaná pre iné sektory  a poľnohospodárov by zvýhodňovala, a tiež z časových dôvodov schvaľovania schémy. Ďalším odôvodnením je, že štátna podpora poskytovaná prostredníctvom SZRB sa môže použiť len v súlade so zákonom o štátnej pomoci a využitie prostriedkov SZRB v rámci refinancovania projektov programu SAPARD a štrukturálnych fondov EÚ by bola nad rámec stanovených pravidiel.

II.
	Vyhodnotenie medzirezortného pripomienkového konania uvádza, že od 17 oslovených subjektov došli 3 pripomienky, z toho 1 zásadná z Kancelárie podpredsedu vlády pre európsku integráciu, ľudské práva a menšiny. MP SR ich s vysvetlením akceptovalo.
	
III.
	Sprievodne s predloženým návrhom treba uviesť, že uznesením vlády SR č. 815 z 27.8.2003 už bola prijatá sektorovo širšie koncipovaná úloha pre podpredsedu vlády a ministra financií B.4.: predložiť na rokovanie vlády návrh zapojenia SZRB, a.s. do financovania štrukturálnych operácií (do 30. 9. 2003).

	Vzhľadom na uvedené odporúčame vláde SR schváliť predložený návrh uznesenia vlády.

Bratislava 6. 10. 2003